Mega Top 50

De Mega Top 50 is 'n hitparade en 'n wekeleks radioprogramma op 3FM dat begun as de Hilversum 3 Top 30 op 23 meie 1969. Joost den Draaijer was de diskjockey die 't programma presenteerde. Den eêste nummer 1-hit was Israelites van Desmond Dekker & The Aces. In 1971 wier het programma overgenome deur Felix Meurders die de naêm wiezigde in Daverende Dertig. Toen in juni 1974 de Nationale Hitparade in 't leven geroepe wier, kon je 'n kopietje van de lieste afhaêle bie de plaêtewienkel. Op den eêsten juli gebruukte het tillevisieprogramma TopPop de publieke hitlieste, die in mekaar gezet wier deur Buma/Stemra, laeter deur Intomart B.V. De Nationale Hitparade is uutgezonde deur de NOS en vanaf eind 1985 deur de TROS. Vanaf 1994, biena een jaer naedat de Mega Top 50 wier opgericht en uutgezonde, was 't den eênigste hitparade bie de publieke omroep. In 2004 gienge de (3FM) Mega Top 50 en de Single Top 100 d'r eigen weg; ze wazze aollebei voortgekomme uut den ouwe Mega Top 50. Van 1 meie 2006 tot en met 15 november 2014 brocht Bart Arens 't programma bie de luusteraer. Ie ei mee twee oare schrievers de vuuftigjaerige geschiedenis van de publieke hitparade beschreve. Sins augustus 2018 presenteert Olivier Bakker de hitlieste.

1969-1974: Hilversum 3 Top 30 (sins 2 april 1971 is de naem gewiezigd in Daverende 30)
1974-1993: Nationale Hitparade
1974-1978 Nationale Hitparade (top 30)
1978-1987 Nationale Hitparade (top 50)
1987-1989 Nationale Hitparade Top 100
1989-1993 Nationale Top 100
1993 - 1997: Mega Top 50
1997 - 2003: Mega Top 100
2003 - 1 mei 2004: Mega Top 50 (den oôgste vuuftig van de Mega Top 100 wiere uutgezonde as de Mega Top 50)
1 mei 2004 - noe : Mega Top 50

 Boeken 
 Jaer  Titel  Schriever(s)  Beschrieving van den innoud 2004  Mega Charts Jubileumeditie    Ed Hoogeveen   Jubileumboek; gaet over de eêste tien jaere van Mega Charts 2013  Mega Top 50 presenteert: 50 Jaar Hitparade  Bart Arens, Edgar Kruize, Ed Adams  De volledige geschiedenis van de Nederlanse publieke hitparades van 1963 tot 2014

 Cd-rom 
 Jaer  Titel  Uutgever  Beschrieving van den innoud 2006  Mega Hitparade 1946-2006   Softmachine Publishing Int.  volledige liesten van de hits in de Nederlanse hitparade van de jaeren 1946-2006

Categorie:Muziek in Nederland